《送大宗伯两洲王公考绩二首 其一》
明代·杨继盛

台斗光芒临紫极，东风行色动江干。春归吴苑晴花合，天入燕云晓旆寒。

礼乐百年开万国，星辰入座肃千官。彤庭旧识尚书履，天下苍生属谢安。

作者简介：杨继盛（1516年－1555年）明代著名谏臣。字仲芳，号椒山，直隶容城（今河北容城县北河照村）人。嘉靖二十六年进士，官兵部员外郎。坐论马市，贬狄道典史。事白，入为户部员外，调兵部。疏劾严嵩而死，赠太常少卿，谥忠愍。后人以继盛故宅，改庙以奉，尊为城隍。著有《杨忠愍文集》。